b'\n_START_ARTICLE_\nKorpusas (laivyba)\n_START_PARAGRAPH_\nKorpusas\xc2\xa0\xe2\x80\x93 laivo dalis, kuri saugo laiv\xc4\x85 nuo vandens patekimo \xc4\xaf vid\xc5\xb3.\n_START_SECTION_\nKonstrukcija\n_START_PARAGRAPH_\nNuo korpuso povandenin\xc4\x97s dalies formos priklauso j\xc5\xabrin\xc4\x97s laivo savyb\xc4\x97s, stovumas. I\xc5\xa1sami informacija apie korpuso form\xc4\x85 pateikiama teoriniame laivo br\xc4\x97\xc5\xbeinyje. Kiekybin\xc4\x97s korpuso formos charakteristikos apskai\xc4\x8diuojamos laikantis laivo teorijos taisykli\xc5\xb3 ir taikant atitinkamus metodus. Laiv\xc5\xb3 klasifikavimas priklauso nuo korpus\xc5\xb3 skai\xc4\x8diaus: vieno, dviej\xc5\xb3 korpus\xc5\xb3 (katamaranas), trij\xc5\xb3 korpus\xc5\xb3 (trimaranas). Kad avarijos metu pl\xc5\xabdrumo atsarga b\xc5\xabt\xc5\xb3 eikvojama racionaliai, laivo korpusas atskiriamas pertvaromis ir deniais. Kiekvieno laivo korpusas padalintas \xc4\xaf kelet\xc4\x85 vandeniui nepralaid\xc5\xbei\xc5\xb3 skyri\xc5\xb3 tam, kad \xc4\xaf vien\xc4\x85 skyri\xc5\xb3 patek\xc4\x99s vanduo negal\xc4\x97t\xc5\xb3 patekti \xc4\xaf kitus skyrius.'